**Pokyny na dejepis 13.5. – ôsmy ročník**

Milí ôsmaci ☺ Som rada, že mi posielate zadané vypracované úlohy a že sa máte dobre. Tento týždeň sa oboznámite **s černovskou tragédiou z roku 1907**. Bohužiaľ, bola to opäť udalosť, ktorá Slovákom nepriniesla nič dobré. Prišlo v nej o život 15 ľudí. Je spojená s osobnosťou Andreja Hlinku, katolíckym kňazom, ktorý okrem iného v roku 1905 založil Slovenskú ľudovú stranu – politickú stranu katolíkov, ktorá sa vyčlenila zo SNS.

O tejto udalosti a jej ohlasoch vo svete, lebo Slovákov zviditeľnila, si prečítajte v **učebnici na** **s.67-68**, nezabudnite na **Reč prameňov.**

**Pozrite si aj videá:** [**https://www.youtube.com/watch?v=TcNuHGWik\_Y**](https://www.youtube.com/watch?v=TcNuHGWik_Y)[**https://www.youtube.com/watch?v=A0yygIkOteA**](https://www.youtube.com/watch?v=A0yygIkOteA)

Preštudujte si aj **podrobnejší materiál** o tejto udalosti, ktorý **prikladám na stránku** a napíšte si do zošita stručné **poznámky:**

***Černovská tragédia (1907)***

***1907 –*** *boli vydané* ***Apponyiho zákony*** *– kto po 4. ročníku ZŠ neovládal maďarčinu slovom i písmom, nemohol postúpiť do vyššieho ročníka.*

* *Černová je dnes súčasťou Ružomberka, tu sa narodil Andrej Hlinka, jeho zásluhou bol postavený nový kostol, obyvatelia chceli, aby sa zúčastnil vysviacky*
* *Hlinka bol farár v Ružomberku a maďarský biskup Sándor Párvy ho zbavil farského úradu*
* *Černovčania odmietli vpustiť tých, čo mali kostol posvätiť. Do protestantov strieľali žandári →* ***15 mŕtvych, množstvo zranených bez lekárskej pomoci a veľa postavených pred súd.***
* *Zásluhy na zviditeľnení tragédie ako prejavu národnostného útlaku v Uhorsku mali: Bjornstjerne Bjornson, nórsky spisovateľ, R.W.Seton Watson, škótsky novinár a historik, naši rodáci v Amerike*

**Potom vypracujte JEDNU z nasledujúcich úloh a pošlite mi ju do 20.mája:**

1. Predstavte si, že ste boli svedkom tragických černovských udalostí , a preto napíšte **email/novinovú správu/ otvorený list/protest** medzinárodnej mierovej organizácii pre ľudské práva (keby taká v tej dobe existovala) , v ktorom na ne reagujete a žiadate o zjednanie nápravy, potrestanie vinníkov....
2. Zachyťte udalosti černovskej tragédie **umeleckým spôsobom** – namaľujte obraz, urobte koláž, napíšte báseň, natočte krátku dramatizáciu. Pokojne zapojte aj iných členov domácnosti.
3. Zamyslite sa, či vám táto udalosť nepripomína inú, podobnú udalosť z našich, prípadne svetových dejín, možno niečo zo súčasnosti. Skúste vyhľadať na internete alebo použite iné zdroje.